Na temelju članka 34. Zakona o fiskalnoj odgovornosti (NN 111/18), članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) i članka 100. StatutaOsnovne škole „Hreljin“, ravnatelj Osnovne škole „Hreljin“, Zoran Pavletić, prof., donosi dana 29. listopada 2019.

**PROCEDURU DOSTAVLJANJA SKLOPLJENIH UGOVORA IZ KOJIH PROIZLAZE FINANCIJSKI UČINCI**

Članak 1.

Ova Procedura propisuje način i postupak dostavljanja ugovora iz kojih proizlaze financijski učinci računovodstvu Škole.

Članak 2.

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na osobe oba spola.

Članak 3.

Tajnik Škole sve sklopljene ugovore iz kojih proizlaze financijski učinci evidentira u evidenciji ugovora – urudžbenom zapisniku najkasnije u roku od tri (3) dana od sklapanja ugovora između ugovornih strana.

Članak 4.

Tajnik Škole po 1 primjerak svakog sklopljenog ugovora iz kojeg proizlaze financijski učinci u roku od osam (8) dana od dana sklapanja ugovora između ugovornih strana dostavlja voditelju računovodstva.

Voditelj računovodstva pohranjuje primjerak ugovora u predviđeni registrator „Ugovori“.

Članak 5.

Ova Procedura objavit će se na oglasnoj ploči i na mrežnoj stranici Škole, a stupa na snagu i primjenjuje se od dana donošenja.

Hreljin, 29. listopada 2019. Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Pavletić, prof.

KLASA: 003-05/19-01/08

URBROJ: 2170-55-01-19-01